खाटूधाम के लिए 20वीं पदयात्रा जयकारों के बीच हुई रवाना
सोशल रिपोर्टर. जयपुर | शीशके दानी खाटू श्याम बाबा के दर्शनार्थ श्याम एकादशी समिति की 20वीं खाटूधाम पदयात्रा बुधवार को धूमधाम से रवाना हुई। यात्रा सुबह चांदपोल, जयलाल मुंशी का रास्ता स्थित श्याम बगीची, चैतन्य महादेव मंदिर से ध्वज पूजन के बाद शुरू हुई। यहां से गोपीनाथ मंदिर पहुंची। यहां किशनपोल अरिहंत टीम श्याम भक्त 1111 दीयों से महाआरती की। यात्रा पुन: रवाना होकर चांदपोल हनुमान मंदिर पहुंची। यहां ध्वजा अर्पित किया गया। इसके बाद खाटूधाम के लिए पदयात्रा ने रवानगी ली। यात्रा 5 मार्च को खाटूधाम पहुंचेगी। वहां श्याम बाबा को ध्वजाएं अर्पित की जाएंगी।
hin_Deva hin_Deva